Diari Oficial de la Generalitat Valenciana


Sumari del DOGV 9840, del 02-05-2024 (2024/3278)

Anunci sobre les bases que han de regir la cobertura definitiva de diverses places en el marc del procés d'estabilització de l'ocupació temporal, segons la Llei 20/2021, de 28 de desembre, de mesures urgents per a la reducció de la temporalitat en l'ocupació pública.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9840

Data del DOGV
:   02-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3278


Data del document
:   16-04-2024

Organisme emissor
:   Ajuntament de Godella

Tipus de document
:   Anunci

Anunci sobre les bases que han de regir la cobertura definitiva de diverses places en el marc del procés d'estabilització de l'ocupació temporal, segons la Llei 20/2021, de 28 de desembre, de mesures urgents per a la reducció de la temporalitat en l'ocupació pública. [2024/3278]  
En els butlletins oficials de la província de València núm. 249, de 29 de desembre de 2022; núm. 250, de 30 de desembre de 2022, i núm. 6, de 10 de gener de 2023 (en el qual s'ha apreciat un error, que s'ha corregit en el núm. 72, de 15.04.2024), s'han publicat íntegrament les bases i convocatòries dels processos d'estabilització, pel sistema de concurs i de concurs oposició, respectivament, de conformitat amb el que establix la Llei 20/2021, de 28 de desembre, de mesures urgents per a la reducció de la temporalitat en l'ocupació pública, aprovades per la Resolució d'Alcaldia núm. 1786, de data 23 de desembre de 2022; les resolucions d'Alcaldia núm. 1791 i núm. 1792, de 26 de desembre de 2022, i la Resolució d'alcaldia núm. 460, de 21 de març de 2024.  
  
Es detallen les places vacants:  
Una plaça de tècnic/a d'administració general (TAG-02), naturalesa funcionarial, administració general, subescala tècnica, subgrup A1, mitjançant el sistema de concurs.  
Tres places d'auxiliar administratiu/iva (AUX-05, AUX-07, AUX-08), naturalesa funcionarial, administració general, subescala auxiliar, subgrup C2, mitjançant el sistema de concurs.  
Una plaça d'enginyer/a tècnic/a industrial (OFT-05), naturalesa funcionarial, administració especial, subescala tècnica, subgrup A2, jornada parcial (50 %), mitjançant el sistema de concurs.  
Una plaça de tècnic de gestió de sistemes i tecnologies de la informació (INF-03), naturalesa funcionarial, administració especial, subescala tècnica, subgrup B, mitjançant el sistema de concurs.  
Una plaça de tècnic/a d'arxius i biblioteques (AR-BL-01), naturalesa funcionarial, administració especial, subescala tècnica, subgrup A2, mitjançant el sistema de concurs.  
Una plaça d'arxiver-bibliotecari (AR-BL-02), naturalesa funcionarial, administració especial, subescala tècnica, subgrup C1, mitjançant el sistema de concurs.  
Dos places de treballador/a social (TS-SS-01, TS-SS-02), naturalesa funcionarial, administració especial, subescala tècnica, subgrup A2, mitjançant el sistema de concurs.  
Una plaça d'agent de la policia local (PL-AG-19), naturalesa funcionarial, administració especial, subescala servicis especials, classe policia local, especialitat escala bàsica, categoria agent, subgrup C1, mitjançant el sistema de concurs.  
Una plaça d'animador/a sociojuvenil d'esports (ASJ-DEP), naturalesa laboral, de la plantilla de personal fix, subgrup C1, mitjançant el sistema de concurs.  
Una plaça d'animador/a i informador/a juvenil (AIJ-JUV), naturalesa laboral, de la plantilla de personal fix, subgrup C1, jornada parcial (77,33 %), mitjançant el sistema de concurs.  
Una plaça de coordinador/a de ràdio (CR), naturalesa laboral, de la plantilla de personal fix, subgrup C1, mitjançant el sistema de concurs.  
Una plaça d'oficial/a d'il·luminació i so (OF-IS-02), naturalesa laboral, de la plantilla de personal fix, subgrup C2, mitjançant el sistema de concurs.  
Una plaça de tècnic/a d'agricultura (TA), naturalesa laboral, de la plantilla de personal fix, subgrup A2, jornada parcial (73,33 %), mitjançant el sistema de concurs.  
Una plaça de tècnic/a de servicis municipals (TSM), naturalesa laboral, de la plantilla de personal fix, subgrup A1, mitjançant el sistema de concurs.  
Set places de subaltern/a telefonista de servicis diversos (SB-08, SB-11, SB-12, SB-14, SB-15, SB-16, SB-17), naturalesa laboral, de la plantilla de personal fix, subgrup AP, mitjançant el sistema de concurs.  
Una plaça d'agent d'ocupació i desenvolupament local (AEDL), naturalesa laboral, de la plantilla de personal fix, subgrup A2, mitjançant el sistema de concurs.  
Una plaça d'encarregat/ada de material de futbol (UTF) (reserva discapacitat), naturalesa laboral, de la plantilla de personal indefinit discontinu, subgrup AP, jornada parcial de 17 hores i 30 minuts setmanals, mitjançant el sistema de concurs.  
Catorze places de monitors/ores de futbol (MD-F-01, MD-F-02, MD-F-03, MD-F-04, MD-F-05, MD-F-06, MD-F-07, MD-F-08, MD-F-09, MD-F-10, MD-F-11, MD-F-12, MD-F-13, MD-F-14), naturalesa laboral, de la plantilla de personal indefinit discontinu, subgrup C2, mitjançant el sistema de concurs (jornada parcial dels diferents llocs indicada en l'annex I de les bases).  
Nou places de monitors/ores de bàsquet (MD-B-01, MD-B-02, MD-B-03, MD-B-04, MD-B-05, MD-B-06, MD-B-07, MD-B-08, MD-B-09), naturalesa laboral, de la plantilla de personal indefinit discontinu, subgrup C2, mitjançant el sistema de concurs (jornada parcial dels diferents llocs indicada en l'annex I de les bases).  
Sis places de monitors/ores de tenis i pàdel (MD-T-01, MD-T-02, MD-T-03, MD-T-04, MD-T-05, MD-T-06), naturalesa laboral, de la plantilla de personal indefinit discontinu, subgrup C2, mitjançant el sistema de concurs (jornada parcial dels diferents llocs indicada en l'annex I de les bases).  
Dos places de monitors/ores de karate (MD-K-01, MD-K-02), naturalesa laboral, de la plantilla de personal indefinit discontinu, subgrup C2, jornada parcial de 6 hores setmanals, mitjançant el sistema de concurs.  
Cinc places de monitors/ores de gimnàstica (MD-G-01, MD-G-02, MD-G-03, MD-G-04, MD-G-05), naturalesa laboral, de la plantilla de personal indefinit discontinu, subgrup C2, mitjançant el sistema de concurs (jornada parcial dels diferents llocs indicada en l'annex I de les bases).  
Una plaça de monitor/a de tallers educatius - manualitats (MT-BS-02), naturalesa laboral, de la plantilla de personal indefinit discontinu, subgrup C2, jornada parcial de 4 hores setmanals, mitjançant el sistema de concurs.  
Una plaça de monitor/a d'educació especial (tallers educatius) (MT-BS-01), naturalesa laboral, de la plantilla de personal indefinit discontinu, subgrup A2, jornada parcial de 18 hores setmanals, mitjançant el sistema de concurs.  
Una plaça de professor/a EPA de formació bàsica (PF-EPA-01), naturalesa laboral, de la plantilla de personal indefinit discontinu, subgrup A2, jornada parcial de 19 hores setmanals, mitjançant el sistema de concurs.  
Una plaça de professor/a EPA de llengua anglesa i altres (PF-EPA-03), naturalesa laboral, de la plantilla de personal indefinit discontinu, subgrup A2, jornada parcial de 17 hores setmanals, mitjançant el sistema de concurs.  
Tres places de monitors/ores EPA (PF-EPA-02, PF-EPA-04, PF-EPA-06), naturalesa laboral, de la plantilla de personal indefinit discontinu, subgrup C1, mitjançant el sistema de concurs (jornada parcial dels diferents llocs indicada en l'annex I de les bases).  
Una plaça de monitor/a EPA de tall i confecció (PF-EPA-05), naturalesa laboral, de la plantilla de personal indefinit discontinu, subgrup C2, jornada parcial de 12 hores setmanals, mitjançant el sistema de concurs.  
Dèsset places de professors/ores de conservatori (PF-CM-01, PF-CM-02, PF-CM-03, PF-CM-04, PF-CM-05, PF-CM-06, PF-CM-07, PF-CM-08, PF-CM-09, PF-CM-10, PF-CM-11, PF-CM-12, PF-CM-13, PF-CM-14, PF-CM-15, PF-CM-16, PF-CM-17), naturalesa laboral, de la plantilla de personal indefinit discontinu, subgrup A2, mitjançant el sistema de concurs (jornada parcial dels diferents llocs indicada en l'annex I de les bases).  
Quatre places de monitors/ores d'escoles matineres (MEM-01, MEM-02, MEM-03, MEM-04), naturalesa laboral, de la plantilla de personal indefinit discontinu, subgrup C2, jornada parcial de 7 hores i 30 minuts setmanals, mitjançant el sistema de concurs.  
Una plaça de tècnic/a de gestió-intervenció (TG-I), naturalesa funcionarial, administració general, subescala tècnica, subgrup A2, mitjançant el sistema de concurs oposició.  
Una plaça d'administratiu/iva (ADM-08), naturalesa funcionarial, administració general, subescala administrativa, subgrup C1, mitjançant el sistema de concurs oposició.  
Dos places de professors/ores del Conservatori (PF-CM-18, PF-CM-19), naturalesa laboral, de la plantilla de personal indefinit discontinu, subgrup A2, mitjançant el sistema de concurs oposició (jornada parcial dels diferents llocs indicada en l'annex I de les bases).  
Una plaça de monitor/a d'escoles matineres (MEM-05), naturalesa laboral, de la plantilla de personal indefinit discontinu, subgrup C2, jornada parcial de 7 hores i 30 minuts setmanals, mitjançant el sistema de concurs oposició.  
El termini de presentació d'instàncies per a formar part d'estos procediments serà de vint dies hàbils a comptar des de l'endemà de la publicació de l'anunci de la convocatòria en el Boletín Oficial del Estado.  
Els anuncis successius referents a les convocatòries es publicaran en el tauler d'edictes electrònic municipal i en el portal de transparència.  
Cosa que es fa pública als efectes oportuns.  
  
Godella, 16 d'abril de 2024.- La regidora de Personal: María Lurueña Ruiz.